240 



foj. 51 v" a. 



Puis qu'il vous plaist, seigneur trescher 

 Or ça! il se fault despescher, 

 Si donra l'en sur luy sentence. 

 Adonc le desUent et Je mainent devant 

 Decius, qui se va asseoir en sa chaire. 



FlERAMORÏ. 



Hault prince de tout excellence, 

 6440 Vecy devant vostre présence 



Rommain. Faictes com vous plaira. 

 Tousjours est prest de faire offence 

 Contre vostre magnificence; 

 Benoist soit qui l'en pugnira. 



Decius. 



6445 Rommain, entens qu'on te dira. 

 Ton grant couraige te cuira, 

 Puis que tu es ainsi pervers. 

 Plus de toy on n'endurera, 

 Ne ja mercy on n'en aura 



6450 Pour tes faitz, qui sont trop divers. 

 Ton honneur va bien au revers 

 Pour les maulx ou tu es espers. 

 Dessus toy tel sentence donne 

 Que ton corps soit getté aux vers 



6455 Et aux loups félons et divers, 



Car aux bestes ton corps ordonne. 

 Comme moy, empereur de Romme, 

 Je te condampne, mescliaut homme, 

 Qu'on te voise couper le col. 



6460 Fieramort, a ce faict t'adonne, 



Fay tost, et son mal luy guerdonne 

 Comme a ung meschant et ung fol. 



Fieramort. 

 Je luy mettray la teste au vol, 

 Puisque vous m'en baillez la charge; 



6465 Rien n'y vauldra escu ne targe. 

 Or ça! ça! maistre chevalier, 

 Plus ne vous fauldra de colier. 

 Car je tien vostre vie finee. 



Malengeongné. 

 Venez, venez a la journée 

 6470 Ou vostre vie finera. 



Mauldit soit il qui finera 



De vous batre jusqu'à la mort. 



Adonc le mainent au decolouer. 



Dieu, en Paradis. 



Anges, allez par bon accord 

 Recepvoir l'ame de Rommain, 



6475 Mon chevalier doulx et humain, 

 Qui va recepvoir son martire. 

 Faictes qu'en chantant on s'atire 

 De descendre la bas au monde, 

 Car sa belle ame nette et munde 



6480 Vueil recepvoir en ma grant gloire. 



Gabriel. 

 De ce faire aurons memoire. 

 Car c'est ung noble champion. 

 Raphaël, sans dilation 

 Faisons ce que Dieu nous commande. 



Raphaël. 

 6485 Puis que nostre roy le commande, 

 Nous en debvons avoir grant joye. 

 Or nous mettons tost a la voye 

 D'aller son ame recepvoir. 



Michel. 

 Allons faire nostre debvoir, 

 6490 Mes frères, sans plus de demeure, 



C453 telle. 6460 f. tabaiidonne. 6472 iusques a. 



